‘लेकिन तुमने बाकी तीनों को बड़ी आसानी से जाने दिया, उन्हें क्यों नहीं रोका’, सत्य ने प्रश्न किया। सेठ जी बोले, ‘मेरे लिए वे तीनों भी बहुत महत्त्व रखते हैं लेकिन उन तीनों के बिना भी मैं भगवान् के नाम का जाप करते-करते उद्देश्यपूर्ण जीवन जी सकता हूँ, परन्तु यदि आप चले गए तो मेरे जीवन में झूठ प्रवेश कर जाएगा और मेरी वाणी अशुद्ध हो जायेगी, भला ऐसी वाणी से मैं अपने भगवान् की वंदना कैसे कर सकूँगा, मैं तो किसी भी कीमत पर आपके बिना नहीं रह सकता।